open-index/open-wikipedia-markdown huggingface dataset:
Ιλαρίων Τουρέ

Ο **Ιλαρίων Τουρέ** (πλήρες όνομα **Αύγουστος Ιλαρίων Τουρέ** - Auguste Hilarion Touret / Ωγκύστ Ιλαριόν Τουρέ, Σαργκεμίν, 1797 – Πειραιάς, 1858) ήταν Γάλλος φιλέλληνας αξιωματικός, που πήρε μέρος στην ελληνική Επανάσταση και στη συνέχεια έμεινε στην Ελλάδα ως αξιωματικός.

## Βιογραφία
Γεννήθηκε στη Σαργκεμίν της Λωρραίνης το 1797 στην οικογένεια του αστυνομικού Ιλαρίωνος Τουρέ. Υπηρέτησε στον γαλλικό στρατό μέχρι το 1825 όταν ακολούθησε άλλους Γάλλους φιλέλληνες στην Ελλάδα και έλαβε μέρος σε πολλές μάχες, μεταξύ των οποίων στη Μάχη του Αναλάτου και στην αποτυχημένη προσπάθεια ανάκτησης της Χίου το 1827.

Κατά την άφιξή του στην Ελλάδα με τον βαθμό του ταγματάρχη, διορίστηκε μέλος του επιτελείου του πρώτου τακτικού συντάγματος του ελληνικού στρατού υπό τον Κάρολο Φαβιέρο ως αξιωματικός του ιππικού. Πήρε μέρος στη Μάχη του Αναλάτου και στην αποτυχημένη προσπάθεια ανάκτησης της Χίου το 1827. Μετά την ανασύσταση του ελληνικού κράτους, ο Τουρέ αποφάσισε να παραμείνει στην Ελλάδα, όπου χρημάτισε φρούραρχος Αθηνών και ασχολήθηκε με την εκπαίδευση και οργάνωση του ελληνικού στρατού. Διετέλεσε και αρχηγός του λόχου των πυροσβεστών που συστήθηκε επί Όθωνος.

Με δικά του χρήματα, ο Τουρέ έφτιαξε τη λεγόμενη Αψίδα Τουρέ με ονόματα φιλελλήνων στη μόνη καθολική εκκλησία του Ναυπλίου.

Συνέβαλε στην ιστοριογραφία της Επανάστασης συντάσσοντας μια λεπτομερή κατάλογο των Φιλελλήνων που συμμετείχαν στην Επανάσταση. Ο σύγχρονος Βρετανός ιστορικός Ουίλιαμ Στ. Κλαιρ, στο έργο του για τους φιλέλληνες, χρησιμοποιεί λίστες που συνέθεσε ο Τουρέ (όπου τον αναφέρει ως Thouret στο έργο). Ο κατάλογος φιλελλήνων του Τουρέ επεκτάθηκε αργότερα από τον Ελβετό φιλέλληνα Ερρίκο Φορνέζη.

Κοντά στο 1855 εστάλη στη Γαλλία για θεραπεία. Αλλά ο Τουρέ επιθυμούσε να γυρίσει στην Ελλάδα. Επιστρέφοντας στην Αθήνα σε ηλικία 60 ετών πέθανε πάνω στο ατμόπλοιο που τον μετέφερε, στις 28 Αυγούστου του 1857, ενώ βρισκόταν σε ένα ατμόπλοιο που έμπαινε στο λιμάνι του Πειραιά.

Ο Τουρέ είχε λάβει το μετάλλιο του Αγώνα, του Σωτήρος και το παράσημο της Γαλλικής Λεγεώνας της Τιμής, , του Αγίου
Φερδινάνδου της Ισπανίας.

Ήταν παντρεμένος στην Ελλάδα και δεν είχε παιδιά.

[μικρογραφία|Η "αψίδα Τουρέ" στην Καθολική εκκλησία Μεταμορφώσεως του Σωτήρος στο [Ναύπλιο με χαραγμένα τα ονόματα των φιλελλήνων]]

## Δείτε επίσης
* Ο χειρόγραφος αυτός κατάλογος φυλάσσεται σήμερα στην Εθνική Βιβλιοθήκη Ελλάδος (Αθήνα) με αύξοντα αριθμό χειρογράφων 1697.

## Εξωτερικοί σύνδεσμοι
* Συλλογή εγγράφων για τον Ιλαρίωνα Touret, Γενικά Αρχεία του Κράτους
* Auguste Hilarion Touret – Γάλλος φιλέλληνας, ιδρυτής του Ελληνικού Πυροσβεστικού Σώματος, Εταιρεία για τον Ελληνισμό και Φιλελληνισμό, eefshp.org

## Αναφορές


Κατηγορία:Γάλλοι αγωνιστές του 1821
Κατηγορία:Αριστείο του Αγώνα
Κατηγορία:Τάγμα του Σωτήρος
Κατηγορία:Ιππότες της Λεγεώνας της Τιμής
Κουρσούμ Τζαμί

Το **Κουρσούμ Τζαμί** ή **Τέμενος Οσμάν Σάχ** των Τρικάλων είναι ισλαμικό τέμενος, κτίσμα του 16ου αιώνα σχεδιασμένο από τον Μιμάρ Σινάν, το οποίο σήμερα λειτουργεί ως χώρος ήπιων εκδηλώσεων.
μικρογραφία|Το μιχράμπ
Ονομάζεται έτσι από την τουρκική λέξη *κουρσούμ* (τουρκική γραφή: **), που σημαίνει μόλυβδος, καθώς ο θόλος του είναι μολυβοσκέπαστος. 

Κοντά στο τζαμί σώζεται το οκταγωνικό μαυσωλείο (τουρμπές) του ιδρυτή του, Οσμάν Σαχ, εγγονού του σουλτάνου Σελίμ Α΄, κυβερνήτη της τοπικής επαρχίας (σαντζάκι) ο οποίος πέθανε στα Τρίκαλα το 1567/8. Κατά την παράδοση, ο Οσμάν έκτισε το τζαμί επειδή στα Τρίκαλα θεραπεύτηκε από αρρώστια που τον ταλαιπωρούσε. Το τζαμί σήμερα είναι μνημείο προστατευόμενο από την UNESCO και χρησιμεύει σαν χώρος ήπιων εκδηλώσεων. 

## Παραπομπές


Κατηγορία:Οθωμανικά τζαμιά στην Ελλάδα
Κατηγορία:Κτίρια και κατασκευές στα Τρίκαλα
Ιριδισμός

thumb|right|220px|<div style='text-align: center;'>Ιριδισμός φυσαλίδας σάπωνος.</div>
Με τον όρο **ιριδισμός** ή **ιρίδωση**, χαρακτηρίζεται στη φυσική το οπτικό φαινόμενο της ανάλυσης του λευκού φωτός πάνω σε διάφορες επιφάνειες, όπως συμβαίνει π.χ. σε φυσαλίδες σάπωνος, λεπτού στρώματος ελαίου, πετρελαιοκηλίδες κ.λπ. 
Το φαινόμενο αυτό οφείλεται στη συμβολή των φωτεινών ακτίνων που προσπίπτουν σε λεπτά σώματα υπό γωνία, εξ ου ονομάζεται και *γωνιοχρωμισμός*.
Πανέμορφοι ιριδισμοί παρατηρούνται επίσης σε πολλά έντομα όπως και θαλάσσια όστρακα.

## Μετεωρολογία
Ειδικότερα όμως ιριδισμοί παρατηρούνται και στις βάσεις των νεφών ως τμήματα ή ζώνες έγχρωμοι κυρίως κόκκινης απόχρωσης, πολλές φορές πράσινης και σπανιότερα κυανής και κίτρινης προσφέροντας μια θαυμάσια θέα. Οι αποχρώσεις αυτές φαίνονται να παρακολουθούν ιδιαίτερα την περίμετρο των νεφών.

Το μετεωρολογικό φαινόμενο αυτό δεν οφείλεται στη διάθλαση του φωτός από υδροσταγόνες που μπορεί να περιέχονται στα νέφη, που τότε θα παρήγαγαν το ουράνιο τόξο, αλλά στη παράθλαση του φωτός που πίπτει στα κράσπεδα των νεφών όπου υφίστανται πολύ πολύ μικρές υδροσταγόνες. Συνεπεία αυτού είναι ότι ο ιριδισμός κατατάσσεται στα λεγόμενα "στέμματα" ή "φωτεινά στέμματα".

Για τους παρατηρητές των νεφών και γενικά των διαφόρων μετεωρολογικών φαινομένων η εμφάνιση ιριδίζοντος νέφους σημαίνει ότι τούτο αιωρείται για μεγάλο χρονικό διάστημα άνευ μεταβολών, συνεπώς αποτελεί δείγμα καλοκαιρίας.
## Εξωτερικοί σύνδεσμοι

Κατηγορία:Οπτικά φαινόμενα
Κατηγορία:Χρώμα
Αλαλκομενές

200px|right|thumb|Χάρτης της αρχαίας Βοιωτίας
Οι **Αλαλκομενές** ήταν αρχαία πόλη της Βοιωτίας, χτισμένη στα νοτιοδυτικά της λίμνης Κωπαΐδας, κοντά στις αρχαίες βοιωτικές πόλεις Κορώνεια και Αλίαρτο. Το όνομά της η πόλη το οφείλει στον Βοιωτό ήρωα Αλαλκομενέα. Στις Αλαλκομενές υπήρχε σημαντικός ναός της θεάς Αθηνάς καθώς σύμφωνα με μία τοπική παράδοση η Αθηνά είχε γεννηθεί εκεί. Σήμερα στην θέση των αρχαίων Αλαλκομενών υπάρχει μικρός οικισμός με το ίδιο όνομα. 

## Παραπομπές


Κατηγορία:Πόλεις της αρχαίας Βοιωτίας
Αλαλκομενές Βοιωτίας

Οι **Αλαλκομενές** είναι χωριό του  του Δήμου Λεβαδέων του Νομού Βοιωτίας. Βρίσκονται δυτικά της πεδιάδας της Κωπαΐδας. Στην θέση της βρισκόταν η αρχαία βοιωτική πόλη Αλαλκομενές, στην οποία οφείλει και το σημερινό όνομά της. Το αρχικό όνομα του οικισμού ήταν Μαμούρα  και μετονομάστηκε σε Αλαλκομενές, λόγω της παρουσίας στην ίδια τοποθεσία της αρχαίας πόλης. Ο πληθυσμός του οικισμού, σύμφωνα με την απογραφή του 2011, ανέρχεται σε 79 κατοίκους.

## Ιστορικά στοιχεία

Ο οικισμός μέχρι το 1928 ανήκε στην κοινότητα Υψηλάντη. Στο διάστημα 1928-1998 αποτέλεσε ξεχωριστή κοινότητα, στην οποία εντάχθηκε και ο μικρός αγροτικός οικισμός Άγιος Αθανάσιος Από το 1999 ανήκε στον Δήμο Κορώνειας και από το 2011 στον Δήμο Λεβαδέων. Ο πληθυσμός του οικισμού παραμένει εν γένει σταθερός, με μικρές διακυμάνσεις.

## Ιστορικό διοικητικών μεταβολών

### Κ. Βρασταμιτών Ν. Αττικής και Βοιωτίας

*ΦΕΚ 262Α - 31/08/1912 

Σύσταση της κοινότητας, με την απόσπαση του οικισμού Βρασταμίτες από τον Δήμο Πέτρας και τον ορισμό του ως έδρα της κοινότητας. Ο οικισμός Μαμούρα αποσπάται από τον Δήμο Πέτρας και προσαρτάται στην κοινότητα

*ΦΕΚ 179Α - 30/08/1927 

Ο οικισμός Μαμούρα της κοινότητας μετονομάζεται σε *Αλκομεναί*

### Κ. Αλκομενών Ν. Αττικής και Βοιωτίας

*ΦΕΚ 60Α - 18/04/1928 

Σύσταση της κοινότητας, με την απόσπαση του οικισμού Αλκομεναί από την κοινότητα Βρασταμιτών και τον ορισμό του ως έδρα της κοινότητας. Ο οικισμός Άγιος Αθανάσιος αποσπάται από την κοινότητα Βρασταμιτών και προσαρτάται στην κοινότητα.

### Κ. Αλαλκομενών Ν. Αττικής και Βοιωτίας

*ΦΕΚ 16/10/1940

Το όνομα του οικισμού Αλκομεναί της κοινότητας διορθώνεται σε *Αλαλκομεναί*. Το όνομα της κοινότητας διορθώνεται σε *Κοινότητα Αλαλκομενών*

### Κ. Αλαλκομενών Βοιωτίας

*ΦΕΚ 223Α - 26/07/1943 

Η κοινότητα αποσπάται από τον Νομό Αττικής και Βοιωτίας και υπάγεται στον Νομό Βοιωτίας

*ΦΕΚ 290Α - 26/09/1946 

Ο οικισμός Άγιος Αθανάσιος αποσπάται από την κοινότητα και ορίζεται έδρα της Κοινότητας Αγίου Αθανασίου

*ΦΕΚ 164Α - 09/08/1947 

Ο οικισμός Άγιος Αθανάσιος αποσπάται από την Κοινότητα Αγίου Αθανασίου και προσαρτάται στην κοινότητα

### Δ. Κορώνειας

*ΦΕΚ 244Α - 04/12/1997 

Ο οικισμός Αλαλκομεναί αποσπάται από την κοινότητα και προσαρτάται στον Δήμο Κορώνειας. Η κοινότητα καταργείται

### Δ. Λεβαδέων

*ΦΕΚ 87Α - 07/06/2010 

Ο οικισμός Αλαλκομεναί αποσπάται από τον Δήμο Κορώνειας και προσαρτάται στον Δήμο Λεβαδέων.

## Δημογραφικά στοιχεία

Πορεία του πληθυσμού

## Μεταφορές

Η Εθνική Οδός 3 διέρχεται πλησίον του χωριού, συνδέοντάς το με τη Θήβα, τη Λειβαδιά και άλλες πόλεις της ηπειρωτικής Ελλάδας. Επίσης, η περιφερειακή σιδηροδρομική γραμμή Αθήνας - Λειανοκλαδίου εξυπηρετεί το χωριό, μέσω του ομώνυμου σιδηροδρομικού σταθμού.

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Λεβαδέων
Τιμοκράτης ο Συρακούσιος

Ο **Τιμοκράτης ο Συρακούσιος** ήταν αρχαίος Έλληνας ναύαρχος των Συρακουσών, ο οποίος, αφού συγκρότησε στόλο από 16 τριήρεις, στάλθηκε με μεταγωγικό στρατό σε βοήθεια των Σπαρτιατών, όταν αυτοί κινήθηκαν εναντίον των Θηβαίων, μετά την παρέλευση λίγου χρόνου από τη μάχη της Μαντινείας το 362 π.Χ..

Με τη βοήθεια του Τιμοκράτη κατάφεραν τελικά οι Σπαρτιάτες να ανακαταλάβουν τη Σελλασία.

## Πηγές
«Μεγάλη Ελληνική Εγκυκλοπαίδεια Δρανδάκη» τομ. ΚΓ΄, σελ. 45

Κατηγορία:Αρχαίοι Έλληνες ναύαρχοι
Κατηγορία:Αρχαίοι Συρακούσιοι
Δάμασκος

Ο **Δάμασκος** υπήρξε ήρωας της αρχαίας Ελλάδας, το όνομα του οποίου συνδέεται με την ίδρυση της πόλης της Δαμασκού στη Συρία.

## Αποικισμός της Συρίας
Μια παραλλαγή της Ελληνικής μυθολογίας τον παρουσιάζει ως γιο του Ερμή και της νύμφης Αλιμήδης. Ο Δάμασκος μετανάστευσε από την Αρκαδία στη Συρία, όπου και έχτισε μια πόλη που ονομάστηκε Δαμασκός, τη σημερινή πρωτεύσουσα της Συρίας.

## Δάμασκος και η εκστρατεία στην Ινδία
Μια άλλη παραλλαγή της μυθολογίας λέει πως ο Δάμασκος υπήρξε συνοδοιπόρος του Διόνυσου στην εκστρατεία του στην Ινδία. Στο δρόμο του προς την Ινδία, ο Δάμασκος έκοψε με τσεκούρι ένα κλήμα που φύτεψε ο ίδιος ο Διόνυσος, ο οποίος θύμωσε και τον έγδαρε ζωντανό. Στον τόπο όπου έγινε το περιστατικό χτίστηκε αργότερα η Δαμασκός.

## Δαμασκός και Δάμαντας
Για το όνομα της πόλης του Δαμασκού υπάρχει επίσης και ο μύθος του Δάμαντα. Ο Δάμαντας ήταν και αυτός σύντροφος του Διόνυσου στην εκστρατεία της Ινδίας. Σε κάποιο μέρος έστησε μια σκηνή και τοποθέτησε μέσα ένα άγαλμα του Διονύσου. Στο μέρος αυτό χτίστηκε μια πόλη που πήρε το όνομά της από το *Δαμά σκηνή* δηλαδή *η σκηνή του Δαμά*.

## Παραπομπές


## Βιβλιογραφία
* Pierre Grimal, Λεξικό της αρχαίας Ελληνικής και Ρωμαϊκής μυθολογίας

Κατηγορία:Επώνυμοι ήρωες της ελληνικής μυθολογίας
Κλουμπ Ατλέτικο Τίγρε

Η **Τίγρε** (ισπανικά: *Club Atlético Tigre*,  ισπανική προφορά ΔΦΑ: ˈkluβ aˈtletiko ˈtiɣɾe) είναι ποδοσφαιρικό σωματείο που εδρεύει στη Βικτόρια, μια περιφερειακή πόλη του Μπουένος Άιρες. 

Ανήκει στις μικρές δυνάμεις του αργεντίνικου ποδοσφαίρου, έχοντας μονάχα σποραδικές παρουσίες στην Α' Κατηγορία - καλύτερες επιδόσεις της είναι η 2η θέση στην Απερτούρα 2007 και η 6η θέση στο Καμπεονάτο του 1955. Μεγαλύτερος παίκτης στην ιστορία της είναι ο στράικερ Χουάν Μαρβέτσι, ο οποίος μέτρησε 173 συμμετοχές και 116 γκολ με τη μπλε φανέλλα από το 1937 έως το 1942. 

Την σεζόν 2018-19 υποβιβάστηκε στη δεύτερη κατηγορία Αργεντινής, Το παρατσούκλι της ομάδας είναι *matadores,* που σημαίνει δολοφόνοι. Επίσης, το 2019 κατέκτησε και το πρώτο σημαντικό τρόπαιο της ιστορίας της, το Κόπα ντε λα Σουπερλίγκα, μια νέα διοργάνωση που παραπέμπει στα εγχώρια ευρωπαϊκά λιγκ καπ. Με τον τίτλο αυτό η Τίγκρε την επόμενη σεζόν θα αγωνίζεται στο Κόπα Λιμπερταδόρες αν και θα είναι ομάδα Β' Κατηγορίας στην Αργεντινή.

## Εξωτερικοί σύνδεσμοι
* 
* Επίσημη ιστοσελίδα 

Τιγρε

Κατηγορία:Ιδρύσεις ποδοσφαιρικών ομάδων το 1902
Κατηγορία:Ποδοσφαιρικές ομάδες Αργεντινής
Αρσενάλ ντε Σαραντί

Η **Αρσενάλ Σαραντί** (ισπανικά: *Arsenal de Sarandí*) είναι ποδοσφαιρικό σωματείο της Αργεντινής. Εδρεύει στο Σαραντί, μια γειτονιά της Αβεγιανέδα στην περιφέρεια του Μπουένος Άιρες. Οι κυριότεροι τίτλοι στο παλμαρέ της είναι ένα Πρωτάθλημα Αργεντινής, ένα κύπελλο Αργεντινής και ένα Κόπα Σουδαμερικάνα.

Ιδρύθηκε το 1957 από δύο αδέλφια, τους Έκτορ και Χούλιο Ουμπέρτο Γκροντόνα, θαυμαστές της αγγλικής Άρσεναλ. Ως χρώματα επελέγησαν το μπλε και το κόκκινο ως φόρος τιμής στις δύο μεγαλύτερες ομάδες της Αβεγιανέδα, τη Ρασίγκ και την Ιντεπεντιέντε.

Μέχρι το 1992 η ομάδα αγωνιζόταν στα τοπικά πρωταθλήματα του Μπουένος Άιρες. Ακολούθησε μια δεκαετία στη Β΄ Κατηγορία και το 2002 ήλθε ο προβιβασμός στην Πριμέρα Ντιβιζιόν, όπου αγωνίζεται έως σήμερα. Σπουδαιότερος ποδοσφαιριστής που έχει φορέσει τη φανέλλα της είναι ο μεσοεπιθετικός Χόρχε Μπουρρουτσάγκα, ο οποίος ξεκίνησε από τα τμήματα υποδομής και αγωνίσθηκε στην πρώτη ομάδα για δύο σεζόν. Το 2002 επέστρεψε ως προπονητής και κατά τα τρία έτη που παρέμεινε στο πόστο, συνέβαλε σημαντικά στην καθιέρωση στην Πριμέρα.

Όσο η Αρσενάλ αγωνιζόταν στις κατώτερες κατηγορίες, είχε ιδιαίτερη σχέση με την Ιντεπεντιέντε. Μάλιστα ο συνιδρυτής της Χούλιο Ουμπέρτο Γκροντόνα διετέλεσε πρόεδρος της τελευταίας κατά τη δεκαετία του 1970, πριν αναδειχθεί σε υψηλόβαθμο παράγοντα της Εθνικής Ομοσπονδίας και της FIFA. Δεν πρέπει να συγχέεται με τον σημερινό πρόεδρο Χούλιο Ρικάρδο Γκροντόνα, ο οποίος είναι ανηψιός του.

Το 2006 η Αρσενάλ προσπάθησε να συνδεθεί με την ισπανική Μπαρτσελόνα και συνήψε συμφωνία, βάσει της οποίας θα λάμβανε τεχνογνωσία σε ζητήματα ανάδειξης νέων ταλέντων, παρέχοντας ως αντάλλαγμα στους Καταλανούς το δικαίωμα να έχουν τον πρώτο λόγο σε μετεγγραφές παικτών που προέρχονται από τα φυτώριά της. Η συμφωνία ακυρώθηκε τον επόμενο χρόνο, λόγω αδυναμίας των υποδομών της Αρσενάλ να ανταποκριθούν στα πρότυπα της Μπαρτσελόνα.

## Τίτλοι
* **[[Πρωτάθλημα ποδοσφαίρου ανδρών Αργεντινής|Πρωτάθλημα Αργεντινής]] (1): 2012 Clausura**
***[[Κύπελλο Αργεντινής (ποδόσφαιρο ανδρών)|Κύπελλο Αργεντινής]] (1): 2013**
***[[Κόπα Σουδαμερικάνα]] (1): 2007**
:

## Εξωτερικοί σύνδεσμοι

* Επίσημη ιστοσελίδα 

Αρσεναλ

Κατηγορία:Ιδρύσεις ποδοσφαιρικών ομάδων το 1957
Κατηγορία:Ποδοσφαιρικές ομάδες Αργεντινής
HD 224693 b

Ο **HD 224693 β** είναι ένας εξωηλιακός πλανήτης που περιφέρεται γύρω από το άστρο HD 224693 κάθε 27 ημέρες με ελάχιστη δυνατή μάζα το 71% του Δία.

 

## Εξωτερικοί σύνδεσμοι
* 
* 

Κατηγορία:Εξωηλιακοί πλανήτες
Κατηγορία:Γιγάντιοι πλανήτες
Κατηγορία:Κήτος (αστερισμός)
Τιθρώνιο

Το **Τιθρώνιο** είναι οικισμός της Στερεάς Ελλάδας στην Περιφερειακή Ενότητα ΦΘιώτιδας.

## Ιστορικά στοιχεία
Το Τιθρώνιο ή **Τεθρώνιο** ήταν αρχαία Φωκική πόλη, χτισμένη στην κοιλάδα του Κηφισού, στη βόρεια όχθη του. Ο Παυσανίας αναφέρει πως απείχε 15 στάδια από την Αμφίκλεια και είκοσι από τη Δρυμαία. Σε μικρή απόσταση από το Τιθρώνιο υπήρχε βωμός του Τιθρωνίου Απόλλωνα, αλλά και το μοναδικό στην Ελλάδα Μαντείο του Διόνυσου. Το Τιθρώνιο ήταν μία από τις Φωκικές πόλεις που κατέστρεψε ο στρατός του Ξέρξη κατεβαίνοντας προς την Αττική. Καταστράφηκε για δεύτερη φορά το 335 π. Χ. από το Φίλιππο Β΄ της Μακεδονίας κατά τον 2ο Φωκικό πόλεμο.

Διατηρήθηκε ως μικρός οικισμός μέχρι τα μέσα της Τουρκοκρατίας, όταν οι λιγοστοί κάτοικοι του μετοίκησαν στην Αμφίκλεια και στο Βέρτζανο. Στο κάστρο οχυρώθηκε στα 1821 ο Οδυσσέας Ανδρούτσος μετά τη μάχη στο χάνι της Γραβιάς, αλλά ουσιαστική μάχη δεν έγινε εκεί.

## Σημερινός οικισμός
Το όνομα **Τιθρώνιo** φέρει σήμερα ο οικισμός στη νότια πλαγιά του όρους Καλλίδρομο σε υψόμετρο 660 μέτρα, με πληθυσμό 101 κατοίκους κατά την απογραφή του 2011. Ο οικισμός υπάγεται, από την 1η Ιανουαρίου 2011, στον διευρυμένο Δήμο Αμφίκλειας - Ελάτειας.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Πόλεις της αρχαίας Φωκίδας
Τιθρωνιο
Δρυμαία

thumb|Τα τείχη της αρχαίας Δρυμαίας
Η **Δρυμαία** ήταν αρχαία Φωκική πόλη, χτισμένη στις ανατολικές πλαγιές του όρους Καλλίδρομο, πάνω από την κοιλάδα του Κηφισού. Ο Παυσανίας αναφέρει ότι ο οικιστής της ήταν ο Ναύβολος ο γιος του Φώκου. Η Δρυμαία καταστράφηκε από τον Ξέρξη κατά την κάθοδο των Περσών στη νότια Ελλάδα. Μετά την απομάκρυνση των Περσών, η Δρυμαία περιστοιχίστηκε με ισχυρά τείχη που σώζονται μέχρι σήμερα.Τα τείχη αυτά έχουν μεγάλη ιστορική σημασία και έχουν γίνει πολλές αρχαιολογικές έρευνες στην περιοχή.

Σήμερα στην περιοχή της Δρυμαίας υπάρχει σύγχρονος οικισμός ο οποίος αρχικά έφερε το όνομα *Γλούνιστα*. Μετονομάστηκε, ωστόσο, σε Δρυμαία το 1915 λόγω της γειτνίασης με την αρχαία πόλη. Υπάγεται διοικητικά στο διευρυμένο Δήμο Αμφίκλειας - Ελάτειας.

Η Δρυμαία έχει υψόμετρο 520 μέτρα. Το κλίμα της είναι Μεσογειακό με πολλές χιονοπτώσεις τους χειμερινούς μήνες. Υπάρχουν πολλά όμορφα μέρη αναψυχής όπως πχ η Πηγή κερασιάς, ο Αι- Γιώργης κα. Επίσης βρίσκεται κοντά στο χιονοδρομικό κέντρο του Παρνασσού. Την πανίδα της περιοχής αποτελούν λύκοι, αλεπούδες, σκίουροι, αγριόχοιροι  καθώς και πολλά κτηνοτροφικά ζώα πχ κότες, κατσίκες, πρόβατα.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Πόλεις της αρχαίας Φωκίδας
Δρυμαια
Έρωχος

Ο **Έρωχος** ήταν αρχαία Φωκική πόλη, χτισμένη στις όχθες του Κηφισού, κοντά στο σημερινό χωρίο Πολύδροσος. Ο Έρωχος ήταν μία από τις Φωκικές πόλεις που κατέστρεψε ο στρατός του Ξέρξη κατεβαίνοντας προς την Αττική. Η πόλη φαίνεται να εγκαταλείφθηκε τελείως μετά τον Γ' ιερό πόλεμο το 346 π.Χ., οπότε και καταστράφηκε από τον Φίλιππο Β΄ της Μακεδονίας.  

## Παραπομπές


Ε
Άννα Παναγιωτοπούλου

Η **Άννα Παναγιωτοπούλου** (Αθήνα, 30 Ιουλίου 1945 - 4 Μαΐου 2024) ήταν Ελληνίδα κωμική ηθοποιός και σεναριογράφος.

## Βιογραφία
Γεννήθηκε στην Κυψέλη της Αθήνας στις 30 Ιουλίου 1945, και ήταν απόγονος της σημαντικής οικογένειας Παναγιωτοπούλου από το Λαμπίρι Αχαΐας. Από τα παιδικά της χρόνια ήθελε να γίνει ηθοποιός. Μεγάλωσε σε μεγαλοαστικό περιβάλλον, το οποίο δεν είχε καμία σχέση με το θέατρο, ενώ και οι γονείς της δεν ήθελαν να ασχοληθεί με κάτι τέτοιο. Όταν την έστειλαν στην Ελβετία για σπουδές, επέστρεψε στην Ελλάδα κρυφά και έδωσε εξετάσεις στο Εθνικό. Εκεί συνάντησε και τον Σταμάτη Φασουλή, με τον οποίο ήταν στην ίδια τάξη.

Μαζί με τον Φασουλή υπήρξαν βασικά μέλη του Ελεύθερου Θεάτρου –σχεδόν από τις απαρχές του– και πρωταγωνίστησαν στην πρώτη του μεγάλη επιτυχία *[[Και συ χτενίζεσαι]]*, που το έκανε γνωστό και αγαπητό στο ευρύ κοινό. Ανέβαζαν παραστάσεις ποικίλου ρεπερτορίου, από Μπρεχτ μέχρι Χουρμούζη. Μόνιμη στέγη απέκτησαν όταν πήγαν στο Άλσος Παγκρατίου. Παράλληλα, μέχρι τότε, οι συμμετέχοντες στον θίασο ασχολούνταν και με άλλες δουλειές για βιοπορισμό. Το 1980 το Ελεύθερο Θέατρο σταμάτησε και ιδρύθηκε η Ελεύθερη Σκηνή, από την Παναγιωτοπούλου και τον Φασουλή. Επρόκειτο ουσιαστικά για μετονομασία του Ελεύθερου Θεάτρου. Η Παναγιωτοπούλου συνέχισε με επιθεωρήσεις, στις οποίες έπαιζε αλλά και έγραφε το σενάριο.

Ευρέως γνωστή έγινε μέσω της συμμετοχής της σε τηλεοπτικές σειρές, αρχικά στην κρατική και στη συνέχεια στην ιδιωτική τηλεόραση. Σταθμός της τηλεοπτικής της καριέρας θεωρείται η ενσάρκωση της «Μαντάμ Σουσού» στην ομότιτλη διασκευή του μυθιστορήματος του Δημήτρη Ψαθά τη σεζόν 1986-87 (μαζί με τους Θανάση Παπαγεωργίου, Άγγελο Αντωνόπουλο,  Νατάσα Ασίκη κ.ά.).

Τεράστια επιτυχία σημείωσαν επίσης οι σειρές: Οι τρεις Χάριτες και Ντόλτσε Βίτα.

Την τηλεοπτική σεζόν 2003-2004, συμπαρουσίαζε μαζί με τον Φώτη Σεργουλόπουλο, τον Χρήστο Ευθυμίου, τον Μένιο Σακελλαρόπουλο, τον Κλέονα Γρηγοριάδη και τη Ματθίλδη Μαγγίρα, το τηλεπαιχνίδι *Το show των εκατομμυρίων*, το οποίο έκανε πρεμιέρα τον Οκτώβριο του 2003 στο MEGA.

## Προσωπική ζωή και θάνατος
Παντρεύτηκε το 1972 και έναν χρόνο αργότερα απέκτησε έναν γιο, τον Δημήτρη, που της χάρισε ένα εγγόνι. Χήρεψε το 2014. Ζούσε στον Λυκαβηττό, αλλά περνούσε μεγάλα χρονικά διαστήματα, έως και χρόνο, στην Τήνο. Από το 2020 ζούσε μακριά από τα φώτα της δημοσιότητας, λόγω της νόσου Αλτσχάιμερ από την οποία έπασχε. Απεβίωσε στις 4 Μαΐου 2024, σε ηλικία 78 ετών, από επιπλοκές της νόσου. Κηδεύτηκε στις 9 Μαΐου στο Κοιμητήριο Ζωγράφου.

## Θεατρογραφία
Πριν αποφοιτήσει από το Εθνικό, είχε συμμετάσχει το 1968 στην παράσταση Άλκηστις του Ευριπίδη, με πρωταγωνίστρια την Ελένη Χατζηαργύρη.

## Φιλμογραφία

## Υποσημειώσεις και παραπομπές
### Υποσημειώσεις


### Παραπομπές


## Εξωτερικοί σύνδεσμοι
*H Άννα Παναγιωτοπούλου στο IMDB
*Lifo - Άννα Παναγιωτοπούλου, 15/2/2007

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες κωμικοί
Κατηγορία:Απόφοιτοι της Δραματικής Σχολής του Εθνικού Θεάτρου
Σημείο τήξης (αποσαφήνιση)

Ο όρος **σημείο τήξης** αναφέρεται
*στο σημείο τήξης καθαρής ουσίας
*στη θερμοκρασία μετουσίωσης των νουκλεϊκών οξέων
HD 69830 c

Ο HD 69830 γ  είναι ο δεύτερος σε σειρά πλανήτης που περιφέρεται γύρω από το άστρο HD 69830. Πιθανόν είναι ένας βραχώδης πλανήτης και όχι ένας γίγαντας αερίων.
 
Αν είχε δημιουργηθεί ως γίγαντας αερίων, θα είχε παραμείνει τέτοιος.


Image:HD_69830_c_(Celestia).jpg|Καλλιτεχνική απεικόνιση του HD 69830 γ
Αρχείο:HD_69830_system_by_Celestia.png|Η Τροχιά του HD 69830 γ

## Παραπομπές


Κατηγορία:Εξωηλιακοί πλανήτες
Κατηγορία:Καυτοί Ποσειδώνες
Λέλου (νησίδα)

Η **νησίδα Λέλου** είναι ένα μικρό νησί της Μικρονησίας. Βρίσκεται στον όρμο Λέλου, στην κοινότητα Λέλου του Κορσάι.

Κατηγορία:Νησιά του Κορσάι
Κατηγορία:Μικρονησία
Διακόφτι Κυθήρων

Το **Διακόφτι**, **Διακοφτό**, **Μακρονήσι** ή **Μακρυκύθηρα** είναι το βασικότερο λιμάνι των Κυθήρων. Οφείλει την ονομασία του στην παρακείμενη νησίδα που φέρει το ίδιο όνομα. Η νησίδα συνδέεται με τα υπόλοιπα Κύθηρα μέσω μιας τσιμεντένιας γέφυρας και δημιουργεί ένα όρμο. Σε αυτήν λειτουργεί από το 1995 το σύγχρονο λιμάνι. Στο Διακόφτι υπάρχουν πολλά καταλύματα, παραλία, εστιατόρια και καφέ. Το Διακόφτι σύμφωνα με την απογραφή του 2011 έχει 52 κατοίκους.

## Αξιοθέατα
* Το ναυάγιο του Nordland. Το πλοίο σήμερα είναι μισοβυθισμένο, καθώς προσέκρουσε στη νησίδα Πρασονήσι τις 29 Αυγούστου 2000 και το μηχανοστάσιο πλημμύρισε, ενώ υπήρχε και διαρροή καυσίμου με αποτέλεσμα τη μόλυνση των κοντινών ακτών.
* Η σπηλιά του Χούστη. Βρίσκεται ανατολικά του οικισμού. Το σπήλαιο κατοικείται από το 3.800 π.Χ., ενώ σε αυτό βρέθηκαν αγγεία των ρωμαϊκών και κλασσικών χρόνων.
* Οι παράκτιες σπηλιές Άσπρογας και Πόντες ανατολικά του οικισμού.
* Το μοναστήρι της Αγίας Μονής. Βρίσκεται στο βουνό πάνω από τον οικισμό και κτίστηκε το 1767.
* Η βυζαντινή εκκλησία του Αγίου Γεωργίου. Βρίσκεται στο βουνό ανάμεσα στο Διακόφτι και τον Αυλαίμωνα. Δίπλα του υπάρχει ο ναός της Παναγίας. Στο ίδιο βουνό έχει βρεθεί και μινωικό ιερό.

## Παραπομπές



Κατηγορία:Χωριά των Κυθήρων
Κατηγορία:Λιμένες της Ελλάδας
Κατηγορία:Ελληνικές βραχονησίδες
Κατηγορία:Δήμος Κυθήρων
Απόλλων (αποσαφήνιση)

Ο **[[Απόλλων]]** ήταν ο θεός της μουσικής και του φωτός σύμφωνα με την αρχαία ελληνική θρησκεία. Αναζητώντας ένα ομώνυμο λήμμα στη βικιπαίδεια πιθανώς να ενδιαφέρεστε για κάτι από τα παρακάτω:

## Αθλητικοί σύλλογοι
* Απόλλων Αθηαίνου
* Απόλλων Αρναίας
* Απόλλων Αρχαίας Κορίνθου
* Απόλλων Απολλώνων
* Απόλλων Αυλών
* Απόλλων Γαστούνης
* Απόλλων Δαφίων
* Απόλλων Διομήδειας
* Απόλλων Δοκιμίου
* Απόλλων Δυτικής Αττικής
* Απόλλων Εγκλυκάδος
* Απόλλων Ευπαλίου
* Απόλλων Ερέτριας
* Απόλλων Ζαγκλιβερίου
* Απόλλων Καλαμαριάς 
* Απόλλων Καλαμάτας
* Απόλλων Καλυβίων
* Απόλλων Καλυθιών
* Απόλλων Καναλίων
* Απόλλων Καρδίτσας
* Απόλλων Κρύας Βρύσης
* Απόλλων Λάρισας
* Απόλλων Λεμεσού, αθλητικό σωματείο της Κύπρου.
** Απόλλων Λεμεσού (ποδόσφαιρο ανδρών), ποδοσφαιρικό τμήμα του Απόλλων Λεμεσού.
* Απόλλων Λιτοχώρου
* Απόλλων Λυμπιών
* Απόλλων Μακρυχωρίου
* Απόλλων Νέας Λυκογιάννης
* Απόλλων Νέας Υόρκης
* Απόλλων Νευρονερίου
* Απόλλων Ξηροκαμπίου
* Απόλλων Παραλιμνίου
* Απόλλων Πάργας
* Απόλλων Πατρών
* Απόλλων Πεταλιδίου
* Απόλλων Ποντίων Ασπροπύργου
* Απόλλων Πτολεμαΐδας
* Απόλλων Σερρών
* Απόλλων Σμύρνης
* Απόλλων Τυρού
* Απόλλων Χαλανδρίου

## Ναοί
* Ναός Επικούριου Απόλλωνα στις Βάσσες της Φιγάλειας, μνημείο παγκόσμιας κληρονομιάς κατά την UNESCO.

## Κτήρια
* Πύργος Απόλλων, κτήριο στους Αμπελοκήπους στην Αθήνα.

## Τέχνες
* Απόλλων 13, μια κινηματογραφική ταινία.
* Απόλλων με κιθάρα, γλυπτό της αρχαιότητας.
* Επιχείρησις Απόλλων, κινημτογραφική ταινία του Γιώργου Σκαλενάκη.
* Απόλλων και Υάκινθος, όπερα του Μότσαρτ.
* Απόλλων του Στράνγκφορντ
* Απόλλων του Μπελβεντέρε
* Απόλλων Νυμφαγέτης και Νύμφες (Μουσείο του Λούβρου)

## Θέατρα
* Θέατρο Απόλλων (Ερμούπολη)
* Θέατρο Απόλλων Πάτρας

## Εξερεύνηση διαστήματος
*Απόλλων (διαστημικό πρόγραμμα)
*Απόλλων 4
*Απόλλων 5
*Απόλλων 6
*Απόλλων 7
*Απόλλων 8
*Απόλλων 9
*Απόλλων 10 
*Απόλλων 11
*Απόλλων 13

## Ουράνια σώματα
* 1862 Απόλλων, αστεροειδής

## Χωριά
*Απόλλωνας Νάξου, παραλιακό χωριό της Νάξου. 

## Εφημερίδες
* Απόλλων (εφημερίδα)

Κατηγορία:Αποσαφηνίσεις ονομάτων
Γραφείο εκλογών

Σύμφωνα με την ελληνική νομοθεσία το **Γραφείο εκλογών** είναι ένα ειδικό γραφείο εξυπηρέτησης της διενέργειας εκλογών, που λειτουργεί στην περιφερειακή ενότητα της έδρας κάθε νομού.

Τα Γραφεία εκλογών είναι τα «καθ΄ ύλην» αρμόδια για τον χειρισμό θεμάτων που άπτονται στις αρμοδιότητες των αντιπεριφερειαρχών και του περιφερειάρχη Αττικής αν πρόκειται για την περιφέρεια Αττικής κατά τις διατάξεις της εκλογικής νομοθεσίας.
Συγκεκριμένα, τα γραφεία αυτά τηρούν αλλά και θέτουν στη διάθεση κάθε ενδιαφερομένου βουλευτή, ευρωβουλευτή, ή υποψήφιου βουλευτή ή υποψήφιο περιφερειακών ή δημοτικών εκλογών και μόνο για τις περιοχές που εκλέγονται ή είναι υποψήφιοι), καθ΄ όλη τη διάρκεια του χρόνου, τους οριστικούς εκλογικούς καταλόγους των Δήμων, τους οποίους έχει προηγουμένως αποστείλει σ΄ αυτούς το Υπουργείο Εσωτερικών.

Σημειώνεται ότι για την παραπάνω διάθεση αντιτύπων εκλογικών καταλόγων καταβάλλεται αντίτιμο υπέρ του δημοσίου που ορίζεται κάθε φορά από τον Υπουργό Εσωτερικών. Η χρησιμοποίηση των παραπάνω από οποιοδήποτε άλλο πρόσωπο ή για σκοπό μη εκλογικό απαγορεύεται αυστηρά. Οι δε παραβάτες τιμωρούνται με φυλάκιση από τρεις μήνες μέχρι τρία χρόνια με στέρηση αξιωμάτων και θέσεων εφόσον κατέχουν.
 
## Πηγές
*Π.Δ 26/2012 άρθρα 9, 16, 23 και 117.

Κατηγορία:Εκλογές
UNICEF

Η **UNICEF** (προφέρεται Γιούνισεφ), προέρχεται από τους αρχικούς χαρακτήρες των αγγλικών λέξεων: * United Nations International Children's Emergency Fund*, (Διεθνές Ταμείο Έκτακτης Ανάγκης των Ηνωμένων Εθνών για τα Παιδιά) δημιουργήθηκε από την Γενική Συνέλευση του Οργανισμού Ηνωμένων Εθνών, στις 11 Δεκεμβρίου 1946. Γενικός στόχος της είναι η παροχή μακροπρόθεσμης ανθρωπιστικής βοήθειας σε παιδιά,μητέρες και άντρες που ζουν σε αναπτυσσόμενες χώρες, καθώς και η στήριξη σχετικών αναπτυξιακών προγραμμάτων. Το 1953 η UNICEF έγινε μόνιμο μέλος του συστήματος του Οργανισμού Ηνωμένων Εθνών και έχει την έδρα της στη Νέα Υόρκη.

Τα κύρια έσοδα της UNICEF προέρχονται από κυβερνήσεις κρατών, καθώς και ιδιώτες και ανέρχονταν για το 2006 στα 2.781.000.000 δολάρια Η.Π.Α. Το 1965 η UNICEF τιμήθηκε με το Βραβείο Νόμπελ Ειρήνης, για την προστασία των παιδιών του Τρίτου Κόσμου.

## Δομή
Η UNICEF διαθέτει γραφεία σε πάνω από 200 χώρες, τα οποία υπάγονται οργανικά σε 7 επί μέρους γεωγραφικούς τομείς. Η διοίκηση ασκείται από την έδρα στην Νέα Υόρκη. Σε αντίθεση με μη κυβερνητικές οργανώσεις αναλόγου ανθρωπιστικού χαρακτήρα, η UNICEF είναι διακυβερνητικός οργανισμός και έτσι υπολογίσιμος για τις κυβερνήσεις των κρατών. Αυτό το χαρακτηριστικό προσφέρει επιπλέον δυνατότητες και ευελιξία για δραστηριοποίηση σε κάθε χώρα, αλλά μπορεί σε μεμονωμένες περιπτώσεις να αποτελέσει και εμπόδιο σε χώρες με ολοκληρωτικό καθεστώς.

## Διατελέσαντες εκτελεστικοί διευθυντές
*Χώρα καταγωγής όλων είναι οι ΗΠΑ.
*11 Δεκεμβρίου 1946 - 19 Ιανουαρίου 1965 Μόρις Πέιτ (1894-1965)
*19 Ιανουαρίου 1965 - Ιούνιος 1965 Ντικ Χέιγουορντ (υπηρεσιακός) (1914-2005)
*Ιούνιος 1965 - 31 Δεκεμβρίου 1979 Χένρι Ρίτσαρντσον Λαμπουίς (1904-1987)
*1 Ιανουαρίου 1980 - 28 Ιανουαρίου 1995  Τζέιμς Γκραντ (1922-1995)
*1 Μαΐου 1995 - 30 Απριλίου 2005 Κάρολ Μπελάμι (1942)
*1 Μαΐου 2005 - 30 Απριλίου 2010 Ανν Μ. Βένεμαν (1949)
*1 Μαΐου  2010 - 31 Δεκεμβρίου 2017 Τόνι Λέικ (1939)
*1 Ιανουαρίου 2018 -  σήμερα Ενριέτα Χόλσμαν Φορ (1948)

## Παραπομπές


## Εξωτερικοί σύνδεσμοι

* https://web.archive.org/web/20100301133822/http://www.unicef.gr/
* helping.gr
* 

Κατηγορία:Οργανισμός Ηνωμένων Εθνών
Κατηγορία:Βραβευμένοι με Νόμπελ Ειρήνης
Δαυίδ Κομνηνός

Ο **Δαυίδ Κομνηνός** (1184 - 13 Δεκεμβρίου 1212), υιός του Μανουήλ Κομνηνού, υπήρξε από τους ιδρυτές της Αυτοκρατορίας της Τραπεζούντας και συναυτοκράτορας μαζί με τον αδελφό του Αλέξιο μέχρι το 1212, όπου έχασε τη ζωή του κατά τη διάρκεια ένοπλων συγκρούσεων με τους Σελτζούκους Τούρκους.

## Πηγές
* Ιστορία του Ελληνικού Έθνους. Εκδοτική Αθηνών. Αθήνα 1980.
* Παγκόσμιο Βιογραφικό Λεξικό. Εκδοτική Αθηνών. Αθήνα 1987.

Κατηγορία:Αυτοκράτορες της Τραπεζούντας
Κατηγορία:Βυζαντινοί του 12ου αιώνα
Κατηγορία:Βυζαντινοί του 13ου αιώνα
Αντώνιος Διογένης

Ο **Αντώνιος Διογένης** ήταν αρχαίος Έλληνας μυθιστοριογράφος του 1ου ή 2ου αιώνα μ.Χ., γνωστός από το έργο του ***Των υπέρ Θούλην απίστων λόγοι κδ΄***. Στο έργο αυτό ο ήρωάς του, ο Δεινίας ο Αρκάς, φθάνει από την πατρίδα του στο νησί Θούλη και ερωτεύεται εκεί τη Δερκυλίδα. Του μυθιστορήματος αυτού διασώθηκε περίληψη στη *[[Μυριόβιβλος|Μυριόβιβλο]]* του Φωτίου, ο οποίος επαινεί τον Αντώνιο για την καθαρότητα και τη χάρη των περιγραφών του, καθώς και αποσπάσματα στον βίο του Πυθαγόρα του Πορφυρίου.
## Πηγές
* Ιωάννης Κακαβούλιας: *Ελληνική Γραμματολογία (αρχαία και βυζαντινή)*, εκδ. Νικόδημος, Αθήνα, σελ. 41

## Παραπομπές

Κατηγορία:Αρχαίοι Έλληνες λογοτέχνες
Κατηγορία:Ρωμαίοι του 2ου αιώνα
Πολυδώρα

Στην ελληνική μυθολογία με το όνομα **Πολυδώρα** είναι κυρίως γνωστή μία θυγατέρα του Πηλέα και της Αντιγόνης, ετεροθαλής δηλαδή αδελφή του Αχιλλέα. Η Πολυδώρα, που αναφέρεται στην *[[Ιλιάδα]]* (ραψωδία Π, στίχοι 175 κ.ε.) ως *Πολυδώρη*, έγινε μητέρα του Μενεσθίου από τη σχέση της με τον ποτάμιο θεό Σπερχειό, αλλά παντρεύτηκε τον Βώρο, γιο του Περιήρους, *«που φανερά με άπειρα δώρα την πήρε νύμφην»* (*Ιλιάδα*, Π 178, μετάφρ. Ι. Πολυλά). Ο γιος της Πολυδώρας, ο Μενέσθιος, πήρε μέρος στον Τρωικό Πόλεμο ως ο ένας από τους 5 υπαρχηγούς των Μυρμιδόνων που όρισε ο Αχιλλέας.

Με το ίδιο όνομα αναφέρονται επίσης, σε κάποιες εκδοχές, η σύζυγος του Πρωτεσιλάου, μία από τις Ωκεανίδες, μία από τις Αμαζόνες και η μητέρα του Δρύοπα.

## Γενεαλογία

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 744

Πολυδωρα
Απολλώνιος ο Δύσκολος

Ο **Απολλώνιος ο Δύσκολος** ήταν σημαντικός αρχαίος Έλληνας γραμματικός από την Αλεξάνδρεια, που έζησε κατά τα μέσα του 2ου αιώνα μ.Χ. και θεωρείται ο θεμελιωτής του συντακτικού. Πατέρας του ήταν ο Μνησίθεος ο Αλεξανδρεύς.

Ο Απολλώνιος γεννήθηκε και δίδαξε στην Αλεξάνδρεια, ενώ ταξίδεψε και έζησε για πολύ μικρό χρονικό διάστημα και στη Ρώμη. Αξιόλογες θεωρούνται οι παρακάτω εργασίες του Απολλωνίου, οι οποίες σώθηκαν:

* *Περί αντωνυμιών*
* *Περί επιρρημάτων*
* *Περί συνδέσμων*
* *Περί συντάξεως* σε 4 βιβλία

Οι παρακάτω εργασίες του χάθηκαν:

* *Περί μερισμού των του λόγου μερών* (4 βιβλία)
* *Περί ονομάτων, ήτοι ονοματολογικόν*
* *Περί ρημάτων, ήτοι ρηματικόν*  (5 βιβλία)

Το *Περί συντάξεως* εξέδωσε ο Αδαμάντιος Κοραής, ενώ κατά τη βυζαντινή και τη μετέπειτα εποχή θεωρήθηκε από τα βασικότερα έργα για την κατανόηση συντακτικών θεμάτων.

Ο Απολλώνιος υπεστήριζε ότι η γραμματική είναι τέχνη. Οι απόψεις του δημιούργησαν σχολή και ο γιος του, Αίλιος Ηρωδιανός «ο Τεχνικός», συνέχισε τις εργασίες του. Το επώνυμο «Δύσκολος» δόθηκε στον Απολλώνιο είτε επειδή ήταν κακότροπος στον χαρακτήρα, είτε επειδή τα συγγράμματά του ήταν δυσκολονόητα. Μία τρίτη ερμηνεία είναι ότι είχε ιδιαίτερη ευχέρεια στο να επιλύει περίπλοκα γραμματικά και συντακτικά προβλήματα.

## Παραπομπές


## Πηγές
* *Νέα Ελληνική Εγκυκλοπαίδεια* «Χάρη Πάτση», τόμ. 6
* Ιωάννης Κακαβούλιας: *Ελληνική Γραμματολογία (αρχαία και βυζαντινή)*, εκδ. Νικόδημος, Αθήνα, σελ. 42

## Εξωτερικοί σύνδεσμοι

* Ιστοτόπος αφιερωμένος στον Απολλώνιο τον Δύσκολο

Κατηγορία:Αρχαίοι Έλληνες γραμματικοί
Αριστείδης ο Κοϊντιλιανός

Ο **Αριστείδης ο Κοϊντιλιανός** ήταν αρχαίος Έλληνας μουσικός και συγγραφέας που έζησε τον 3ο αιώνα μ.Χ.. Συνέγραψε το σύγγραμμα *Περί μουσικής* σε τρία βιβλία που σώθηκαν. Στο πρώτο βιβλίο, ο Αριστείδης ο Κοϊντιλιανός πραγματεύεται την «αρμονική» και τη «ρυθμική». Το Β΄ και το Γ΄ βιβλίο ωστόσο είναι περισσότερο φιλοσοφικού και αισθητικού περιεχομένου: Μιλούν για την επίδραση της μουσικής και των ρυθμών στα ήθη των ανθρώπων, για την αναγωγή των ρυθμών σε αριθμητικές σχέσεις, ακόμα και για τη δύναμη των αριθμών στο Σύμπαν, σύμφωνα με τις θεωρίες των Πυθαγορείων.
## Η μουσική θεωρία του Αριστείδη του Κοϊντιλιανού
Η θεωρία του περί μουσικής αρμονίας στηρίζεται στην αναλογία και τον αριθμό. Η ανθρώπινη μουσική είναι μόνο μια ατελής μίμηση της ουράνιας αρμονίας. Η ψυχή συγκινείται από την μουσική επειδή διαθέτει την ίδια ομάδα λόγων με μια μουσική κλίμακα, επειδή κατεβαίνει από πιο καθαρές περιοχές. Η ψυχή ανάλογα με τις κλίσεις της συγκινείται περισσότερο ή λιγότερο από τα αρσενικά ή θηλυκά χαρακτηριστικά των μουσικών κλιμάκων, όπως θα επέλεγε ένα σώμα με αρσενικά ή θηλυκά χαρακτηριστικά. Η αισθητική ταξινόμηση των μουσικών φθόγγων από τον Αριστείδη τον  Κοϊντιλιανό, διακρίνεται ως εξής: οι χαμηλότεροι τόνοι ειναι αρσενικοί, οι υψηλότεροι είναι θηλυκοί.
Η μουσική έχει παιδευτικούς αλλά και θεραπευτικούς σκοπούς: οι πιο κατάλληλοι για την εκπαίδευση είναι οι ΄΄ανδροπρεπείς μελωδίες΄΄. Ανάλογα με το φύλο και την ηλικία διαφοροποιείται και η επίδραση η θεραπευτική της μουσικής. 

## Παραπομπές
 

## Πηγές
* Ιωάννης Κακαβούλιας: *Ελληνική Γραμματολογία (αρχαία και βυζαντινή)*, εκδ. Νικόδημος, Αθήνα, σελ. 45
* Μ L. West, Αρχαία Ελληνική μουσική,μτφρ.Στάθης Κομνηνός, εκδ.Παπαδήμας, Αθήνα, 1999, σελ.347-348

Αριστειδης ο Κοιντιλιανος
Αριστειδης ο Κοιντιλιανος
Αριστείδης ο Μιλήσιος

Ο **Αριστείδης ο Μιλήσιος** ήταν αρχαίος Έλληνας συγγραφέας του 2ου αιώνα π.Χ., που έγινε διάσημος γιατί, μαζί με τον Παρθένιο τον Νικαέα, δημιούργησε ή τουλάχιστον διεμόρφωσε ένα νέο λογοτεχνικό είδος, τη μυθιστορία. Ονομαστό υπήρξε το μυθιστόρημα του Αριστείδη *Μιλησιακά*, το οποίο ο Πλούταρχος χαρακτηρίζει ως ακόλαστο. Αξιόλογα ήταν επίσης τα ιστορικά του έργα *Σικελικά* και *Περσικά*. Τα *Σικελικά* ήταν μεγάλο έργο, αποτελούμενο από 40 βιβλία. Από τα *Περσικά* ο Στοβαίος διέσωσε αποσπάσματα.

## Παραπομπές


## Πηγή
* Ιωάννης Κακαβούλιας: *Ελληνική Γραμματολογία (αρχαία και βυζαντινή)*, εκδ. Νικόδημος, Αθήνα, σελ. 45

Κατηγορία:Αρχαίοι Έλληνες συγγραφείς
Κατηγορία:Αρχαίοι Μιλήσιοι
Βολή απαγόρευσης

Στη πυροβολική με τον όρο **βολή απαγόρευσης** χαρακτηρίζεται γενικά η βολή πυροβόλου που γίνεται με σκοπό την καθήλωση ή παρενόχληση αντίπαλης στρατιωτικής μονάδας χωρίς όμως να προσβληθεί υπ' αυτής.
 
Συνήθως βολές απαγόρευσης επιχειρούνται προς παρεμπόδιση πρωτίστως της κυκλοφορίας, ανεφοδιασμού, διέλευσης γέφυρας, ή στενού περάσματος. Τέτοιου είδους βολή εκτελέστηκε για πρώτη φορά στο γαλλικό πολεμικό θέατρο επιχειρήσεων στον Α΄ Παγκόσμιο Πόλεμο απ' όπου και θεσπίστηκε στη συνέχεια, στους στρατιωτικούς κανονισμούς, ως ιδιαίτερο είδος βολής πυροβολικού. Σε τέτοιου είδους βολές χρησιμοποιήθηκαν για πρώτη φορά και χημικά όπλα.Είναι καταφανές ότι χρήση τέτοιων βολών γίνεται σε περιόδους στασιμότητας των επιχειρήσεων και μόνο. Ο δε τρόπος εκτέλεσής τους είναι τεχνητός και απαιτεί πολύ καλά εκπαιδευμένους πυροβολητές.

Στο πολεμικό ναυτικό βολές απαγόρευσης εκτελούνται κυρίως από πολεμικά πλοία σε αποκλεισμούς λιμένων και συναφών εγκαταστάσεων, όρμων κ.λπ. καθώς επίσης και σε περιπτώσεις νηοψίας προκειμένου να διακόψουν την κίνηση πλοίου ή πλοίων. Οι εν λόγω ναυτικές βολές απαγόρευσης εκτελούνται «πρώραθεν» (εγγύτατα προ της πλώρης) του προς νηοψία πλοίου, εφόσον δεν απαντά τούτο σε σχετικές κλήσεις.

## Πηγές
* "Μεγάλη Ελληνική Εγκυκλοπαίδεια Δρανδάκη" τομ.Ε΄, σελ.67

Κατηγορία:Πυροβολικό
Σαμιακόν Βήμα

Το ***Σαμιακόν Βήμα*** είναι η μεγαλύτερη πολιτική εφημερίδα της Σάμου, συνέχεια της ιστορικής εφημερίδας *Σάμος*, και εκδίδεται από το 1916.

Σήμερα τυπώνεται σε τυπογραφεία στο Βαθύ της Σάμου και εκδίδεται σε 16 μεγάλου μεγέθους σελίδες κάθε Δευτέρα (50 εκδόσεις τον χρόνο). Έχει κυκλοφορία πάνω από 3.000 φύλλα κατά μέσο όρο.

## Εξωτερικοί σύνδεσμοι
*Το ιστολόγιο (blog) της εφημερίδας
*Το Σαμιακόν Βήμα στην ιστοσελίδα της Ένωσης Ιδιοκτητών Επαρχιακού Τύπου 

Κατηγορία:Εφημερίδες στην ελληνική γλώσσα
Κατηγορία:Σάμος
Ψάρωνας

Ο **Ψάρωνας** είναι ένα νεότερο σβησμένο ηφαίστειο που βρίσκεται στο νότιο άκρο της Χίου, εγγύτατα και δυτικά του λιμένα Εμπορειού.

Η δράση του τοποθετείται στο μειόκαινο Μειοπλειόκαινο. Αποτελείται από βασικούς έως υποβασικούς ηφαιστίτες, όπως λαβραδορίτης, βασάλτης, ανδεσίτης.

Σήμερα αποτελεί ένα σύνθετο ηφαιστειακό θόλο με τρεις μαστοειδείς κορυφές από τις οποίες η υψηλότερη φθάνει τα 198 μέτρα. Η μέγιστη διάμετρος της βάσης του είναι περίπου 1.700 μέτρα. Οι παλαιές λάβες του ηφαιστείου παρουσιάζουν δακτυλιοειδείς σχηματισμούς.

Κοντά στο ηφαίστειο βρίσκεται η γνωστή παραλία Μαύρα Βόλια, στο οποίο χρωστάει τα στρογγυλά, γυαλιστερά, μαύρα βότσαλά της.

## Παραπομπές

## Πηγές
*«Μεγάλη Ελληνική Εγκυκλοπαίδεια Δρανδάκη» τομ. ΚΔ΄, σελ. 818
Ψαρωνας
Κατηγορία:Χίος
Τοπ Καπί

To **Τοπ Καπί** (τουρκικά: *Topkapı Sarayı*) είναι ανάκτορο που βρίσκεται στην Κωνσταντινούπολη. Χτισμένο σε λόφο που επιβλέπει το Βόσπορο και ήταν ακρόπολη του αρχαίου Βυζαντίου, αποτελούσε επίσημη κατοικία των σουλτάνων της Οθωμανικής Αυτοκρατορίας από τα μέσα του 15ου αιώνα μέχρι την κατασκευή του παλατιού Ντολμά Μπαχτσέ (1853). Αρχικά γνωστό ως «Νέο Παλάτι» (τουρκ. *Yeni Sarayı*), έλαβε τη σημερινή ονομασία του κατά το 19ο αιώνα από παρακείμενη ομώνυμη πύλη. Είναι μέρος των ιστορικών περιοχών της Κωνσταντινούπολης που ανήκουν συλλογικά στα Μνημεία Παγκόσμιας Πολιτιστικής Κληρονομιάς της UNESCO.

Η κατασκευή του χρονολογείται λίγα χρόνια μετά την κατάκτηση της Κωνσταντινούπολης από τον Μωάμεθ Β΄. Τα τείχη που περιβάλουν το παλάτι ανεγέρθηκαν περίπου το 1460 και η κατασκευή τους ολοκληρώθηκε το 1478. Στη διάρκεια του χρόνου, υπέστη σημαντικές τροποποιήσεις, επεκτάσεις, αλλά και φυσικές φθορές, συνδυάζοντας την αρχιτεκτονική διαφόρων αιώνων, καθώς νέα κτίσματα προστίθονταν από τους σουλτάνους. 

Το άλλοτε κυβερνητικό κέντρο λειτουργεί από τις 3 Απριλίου του 1924 ως μουσείο και αποτελεί ένα από τα σημαντικότερα αξιοθέατα της πόλης. Εκτός από τα ιστορικά κτίσματα, στις συλλογές του περιλαμβάνονται έργα κεραμικής, ισλαμικής καλλιγραφίας, χειρόγραφα, υφάσματα, τεχνουργήματα, θησαυροί των σουλτάνων, καθώς και ισλαμικά κειμήλια μεγάλης αξίας. Τα κύρια τμήματα του παλατιού είναι η αυτοκρατορική πύλη (τουρκ. *Bâb-ı Hümâyûn*), τα τέσσερα προαύλια (*Alay Meydanı, Divan Meydanı, Enderun Avlusu, Sofa-i Hümayun*) και το χαρέμι.

## Παραπομπές


## Πηγές
* Paul Magdalino, et al. "Istanbul." *Grove Art Online. Oxford Art Online.* Oxford University Press, 20 Αυγούστου 2016
* Necipoğlu, Gülru (1991). *Architecture, ceremonial, and power: The Topkapi Palace in the fifteenth and sixteenth centuries*. Cambridge, Massachusetts: The MIT Press

## Εξωτερικοί σύνδεσμοι
* 
* Επίσημος ιστότοπος

Κατηγορία:Βασιλικές κατοικίες στην Τουρκία 
Κατηγορία:Ιστορικές οικίες-μουσεία στην Τουρκία
Κατηγορία:Κτίρια και κατασκευές στην Κωνσταντινούπολη
Κατηγορία:Οθωμανική αρχιτεκτονική στην Κωνσταντινούπολη
Τίνα Μπιρμπίλη

Η **Κωνσταντίνα (Τίνα) Μπιρμπίλη** γεννήθηκε στην Αθήνα, στις 4 Μαρτίου 1969. Ηταν υπουργός Περιβάλλοντος, Ενέργειας και Κλιματικής Αλλαγής της κυβέρνησης Γεωργίου Παπανδρέου από τις 7 Οκτωβρίου του 2009 μέχρι τις 17 Ιουνίου 2011. 

## Βιογραφικά Στοιχεία
Έχει σπουδάσει στο τμήμα Φυσικής του Εθνικού και Καποδιστριακού Πανεπιστημίου Αθηνών (1986-1990) και είναι κάτοχος μεταπτυχιακού διπλώματος (Master's) στην Περιβαλλοντική Τεχνολογία από το Imperial College of Science, Technology and Medicine του Λονδίνου (1991-1992). Ολοκλήρωσε τις μεταπτυχιακές της σπουδές με την εκπόνηση διδακτορικής διατριβής (Ph.D.) στην Περιβαλλοντική Οικονομία και Διαχείριση στο ίδιο πανεπιστήμιο (1992-1995).

Εργάστηκε σε διάφορα ευρωπαϊκά προγράμματα για το περιβάλλον και τη βιώσιμη ανάπτυξη. Έχει δημοσιεύσει άρθρα σε ελληνικά και ξένα επιστημονικά περιοδικά και έχει ανακοινώσει εργασίες σε συνέδρια. Συμμετείχε σε εκδόσεις καθώς και στη συγγραφή εκπαιδευτικού υλικού για το Ελληνικό Ανοικτό Πανεπιστήμιο, όπου και δίδαξε. Επίσης υπήρξε αξιολογητής ευρωπαϊκών προγραμμάτων για λογαριασμό της Ευρωπαϊκής Ένωσης.

Ως σύμβουλος του Γιώργου Παπανδρέου, όταν εκείνος ήταν υπουργός Εξωτερικών (2002-2004), εργάστηκε για την ενσωμάτωση της περιβαλλοντικής πολιτικής στις εξωτερικές σχέσεις των κρατών. Κατά τη διάρκεια της Ελληνικής Προεδρίας στην Ευρωπαϊκή Ένωση (Α΄ εξάμηνο 2003) ήταν υπεύθυνη, εκ μέρους του Υπουργείου Εξωτερικών, για τον συντονισμό 24 ομάδων εργασίας διαφόρων θεματικών ενοτήτων. Συμμετείχε ενεργά στη δημιουργία ενός ευρωπαϊκού δικτύου για τη διπλωματία σε θέματα περιβάλλοντος και βιώσιμης ανάπτυξης, στο οποίο και εκπροσώπευσε την Ελλάδα. Μετά την ήττα του ΠΑΣΟΚ στις εκλογές του 2004, διετέλεσε σύμβουλος του προέδρου του κόμματος σε θέματα περιβάλλοντος και πράσινης ανάπτυξης.

Η Τίνα Μπιρμπίλη δεν ήταν υποψήφια βουλευτής στις εκλογές του 2009. Ανήκε στον κύκλο των στενών συνεργατών του Γεωργίου Παπανδρέου και αποτέλεσε προσωπική του επιλογή  για τη θέση της υπουργού Περιβάλλοντος. 

Κατά τον ανασχηματισμό της κυβέρνησης Παπανδρέου τον Ιούνιο του 2011, απομακρύνθηκε από την θέση της και αντικαταστάθηκε από τον Γιώργο Παπακωνσταντίνου.  Η θητεία της χαρακτηρίστηκε από αρκετές προτάσεις για την προστασία του περιβάλλοντος και για την εγκατάλειψη ρυπογόνων μορφών ενέργειας. Ωστόσο, λίγες από αυτές υλοποιήθηκαν ή βρίσκονται υπό υλοποίηση.

Από το φθινόπωρο του 2011 μέχρι το φθινόπωρο του 2013 ήταν πρέσβειρα της Ελλάδας στον Οργανισμό Οικονομικής Συνεργασίας και Ανάπτυξης.

Η Τίνα Μπιρμπίλη είναι εκ πεποιθήσεως ανύπαντρη μητέρα και έχει έναν γιο (γεν. 2005).

## Παραπομπές


## Εξωτερικοί Σύνδεσμοι
*''Ελευθεροτυπία'': «Η σύνθεση της νέας κυβέρνησης», 6 Οκτωβρίου 2009.
*''Ελευθεροτυπία'': «Από τα "όχι" στο "πουλήστε"», 18 Ιουνίου 2011.

Κατηγορία:Έλληνες υπουργοί Περιβάλλοντος, Ενέργειας και Κλιματικής Αλλαγής
Χάρης Καστανίδης

Ο **Χάρης Καστανίδης** (Θεσσαλονίκη, 11 Μαρτίου 1956) είναι Έλληνας πολιτικός, που διετέλεσε βουλευτής, υπουργός, αναπληρωτής υπουργός και υφυπουργός.

## Βιογραφία
Γεννήθηκε στη Θεσσαλονίκη το 1956. Ο πατέρας του, Γεώργιος Καστανίδης, ήταν βουλευτής της Ενώσεως Κέντρου στην περιφέρεια Κοζάνης, και ήταν από τους πιο μαχητικούς υποστηρικτές του Ανδρέα Παπανδρέου στις συγκρούσεις με την πτέρυγα των Κεντρώων. Μητέρα του είναι η δασκάλα Ελένη Ξιφιλίδου.  

Έχει σπουδάσει νομική στο Αριστοτέλειο Πανεπιστήμιο Θεσσαλονίκης με μεταπτυχιακές σπουδές στο Ποινικό Δίκαιο. 

Είναι νυμφευμένος με την Ελισάβετ Συμεωνίδου, με την οποία απέκτησε δύο παιδιά.

Έχει εκδόσει τρία βιβλία: "Η περιπέτεια της πολιτικής", "Κρίση και μεταρρύθμιση του πολιτικού συστήματος" και "Η εποχή της δοκιμασίας".

## Πολιτική σταδιοδρομία
Έχει διατελέσει:
* Υφυπουργός Εσωτερικών και Δημόσιας Τάξης στην κυβέρνηση Ανδρέα Παπανδρέου το 1985-1986, ως ο νεότερος υφυπουργός στην Ελλάδα
* Υφυπουργός Εθνικής Παιδείας και Θρησκευμάτων στην κυβέρνηση Ανδρέα Παπανδρέου το 1988-1989,
* Αναπληρωτής υπουργός Εσωτερικών, Δημόσιας Διοίκησης και Αποκέντρωσης το 1995-1996 στην τελευταία κυβέρνηση Ανδρέα Παπανδρέου,
* Υπουργός Μεταφορών και Επικοινωνιών στην πρώτη και δεύτερη κυβέρνηση του Κώστα Σημίτη από τον Ιανουάριο του 1996 έως το Σεπτέμβριο του 1997,
* Κοινοβουλευτικός Εκπρόσωπος του ΠΑΣΟΚ στη δεύτερη κυβέρνηση Κώστα Σημίτη,
* Υπουργός Μακεδονίας - Θράκης από τον Ιούλιο του 2003 ως τον Μάρτιο του 2004,
* Υπουργός Δικαιοσύνης, Διαφάνειας και Ανθρωπίνων Δικαιωμάτων στην κυβέρνηση Γιώργου Παπανδρέου από τον Οκτώβριο του 2009 ως τον Ιούνιο του 2011
* Υπουργός Εσωτερικών από τον Ιούνιο του 2011 ως τον Νοέμβριο του 2011.
* Βουλευτής Α΄ Θεσσαλονίκης (1981-2012, 2019-2023)
Κατέχει το ρεκόρ του νεότερου πρωτοεκλεγμένου βουλευτή σε ηλικία 25 ετών.

Στις 12 Φεβρουαρίου 2012 ο Γιώργος Α. Παπανδρέου διέγραψε τον Καστανίδη από την Κ.Ο. του ΠΑ.ΣΟ.Κ. γιατί αρνήθηκε να ψηφίσει το δεύτερο μνημόνιο. Στις 14 Μαρτίου 2012 ανακοίνωσε με τη Λούκα Κατσέλη την ίδρυση του κόμματος Κοινωνική Συμφωνία.

Στις 7 Ιανουαρίου 2015 εντάχθηκε στο Κίνημα Δημοκρατών Σοσιαλιστών.

Στις εκλογές του 2019 εξελέγη πρώτος σε σταυρούς βουλευτής του Κινήματος Αλλαγής στην Α' Θεσσαλονίκης.

## Παραπομπές


## Εξωτερικοί σύνδεσμοι
* Προσωπική ιστοσελίδα του Χάρη Καστανίδη
* Βιογραφικό του Χάρη Καστανίδη στην ιστοσελίδα της Βουλής

Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Α΄ Θεσσαλονίκης
Κατηγορία:Έλληνες υφυπουργοί Εσωτερικών και Δημόσιας Τάξης
Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Έλληνες αναπληρωτές υπουργοί Εσωτερικών, Δημόσιας Διοίκησης και Αποκέντρωσης
Κατηγορία:Έλληνες υπουργοί Μεταφορών και Επικοινωνιών
Κατηγορία:Έλληνες υπουργοί Μακεδονίας-Θράκης
Κατηγορία:Έλληνες υπουργοί Δικαιοσύνης, Διαφάνειας και Ανθρωπίνων Δικαιωμάτων
Κατηγορία:Έλληνες υπουργοί Εσωτερικών
Κατηγορία:Έλληνες βουλευτές διαγραφέντες
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατερίνα Μπατζελή

Η **Κατερίνα Μπατζελή** (Ηράκλειο Αττικής, 25 Μαΐου 1958) είναι Ελληνίδα οικονομολόγος, πολιτικός, πρώην βουλευτής Ν. Φθιώτιδας με το ΠΑΣΟΚ και πρώην Υπουργός Αγροτικής Ανάπτυξης και Τροφίμων.

## Βιογραφικά Στοιχεία
Η Κατερίνη Μπατζελή γεννήθηκε και μεγάλωσε στην Αθήνα. Σπούδασε οικονομικά στη Νομική Σχολή Αθηνών και συνέχισε μεταπτυχιακά τις σπουδές της στις Βρυξέλλες.

Έχει εργαστεί τόσο στον ιδιωτικό όσο και στο συνεταιριστικό τομέα για θέματα γεωργίας, ανάπτυξης της υπαίθρου και τροφίμων. Ακόμα, έχει διατελέσει σύμβουλος της Επιτρόπου της Ευρωπαϊκής Οικονομικής Κοινότητας Βάσως Παπανδρέου για θέματα αγροτικής πολιτικής, καταναλωτικής προστασίας και πολιτισμού. Το 1994 και για δύο χρόνια διετέλεσε Γενική Γραμματέας Υπουργείου Γεωργίας, αρμόδια για θέματα Ευρωπαϊκών και Διεθνών Σχέσεων. 

Το 2004 εξελέγη Ευρωβουλευτής με το ΠΑΣΟΚ, συμμετέχοντας στην Κοινοβουλευτική Ομάδα του Ευρωπαϊκού Σοσιαλιστικού Κόμματος. Διετέλεσε κοινοβουλευτική εκπρόσωπος της Ομάδας για θέματα Γεωργίας και Αγροτικής Ανάπτυξης, από το 2004 έως το 2007. Ακόμα, το 2007, ανέλαβε πρόεδρος της Επιτροπής Πολιτισμού και Παιδείας του Ευρωπαϊκού Κοινοβουλίου, θέση την οποία διατήρησε έως το τέλος της κοινοβουλευτικής περιόδου. Συμμετείχε ως μέλος στις επιτροπές Γεωργίας και Ανάπτυξης της Υπαίθρου, Οικονομικών και Νομισματικών Θεμάτων, Δικαιωμάτων των Γυναικών και Ισότητας των Φύλων και Πολιτισμού, Παιδείας και Νεολαίας του Ευρωπαϊκού Κοινοβουλίου.

Το 2009 εξελέγη βουλευτής με το ΠΑΣΟΚ στο Νομό Φθιώτιδας. Στις 6 Οκτωβρίου 2009, διορίστηκε από τον πρωθυπουργό Γιώργο Παπανδρέου Υπουργός Αγροτικής Ανάπτυξης και Τροφίμων, θέση την οποία διατήρησε έως τις 7 Σεπτεμβρίου 2010, οπότε και έγινε ο πρώτος ανασχηματισμός.

Το 2014, συμμετείχε στην ίδρυση της Ελιάς - Δημοκρατικής Παράταξης, στην οποία μετείχε το ΠΑΣΟΚ. Μάλιστα, η Κατερίνα Μπατζελή τοποθετήθηκε στο ευρωψηφοδέλτιο της ΕΛΙΑΣ, τερματίζοντας 5η, συγκεντρώνοντας 67.391 σταυρούς προτίμησης, χωρίς ωστόσο να καταφέρει να εκλεγεί ευρωβουλευτής.

## Εξωτερικοί Σύνδεσμοι
*Ελευθεροτυπία, βιογραφικό της Κατερίνας Μπατζελή
*Βουλή των Ελλήνων, Τα μέλη
*Κατερίνα Μπατζελή

Κατηγορία:Έλληνες υπουργοί Αγροτικής Ανάπτυξης και Τροφίμων
Κατηγορία:Βουλευτές Φθιώτιδας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Περιφερειακοί Σύμβουλοι ανά την Ελλάδα
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 2004-2009